
PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ, 

DE DISCIPLINĂ ŞI IMUNITĂŢI
	
	Bucureşti, 18.03.2008

Nr.  PL-x 17  
	


RAPORT

        asupra proiectului de Lege privind prevenirea şi combaterea traficului ilicit 

de substanţe şi/sau metode interzise

În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată spre dezbatere, în fond, cu proiectul de Lege privind prevenirea şi combaterea traficului ilicit de substanţe şi/sau metode interzise, transmis cu adresa nr. PL-x 17 din                  4 februarie 2008, înregistrată sub nr. 31/44 din 5 februarie 2008.    
Potrivit prevederilor art. 75 din Constituţia României, republicată şi ale art.92 alin. (9) pct.2, din Regulamentul Camerei Deputaţilor, republicat, cu modificările ulterioare, Camera Deputaţilor este Cameră Decizională.

Senatul, în calitate de primă Cameră sesizată, a adoptat proiectul de lege în şedinţa din 17 decembrie 2007.
Consiliul Legislativ a avizat favorabil iniţiativa legislativă, cu  unele observaţii şi propuneri, conform avizului nr. 1199 din 13 septembrie 2007.

Comisia pentru învăţământ, ştiinţă, tineret şi sport a avizat favorabil proiectul de lege, conform avizului nr. 29/24 din 13 februarie 2008.

Comisia pentru sănătate şi familie a avizat favorabil iniţiativa legislativă, conform avizului nr. 28/72 din 27 februarie 2008.



Proiectul de lege supus dezbaterii are ca obiect de reglementare instituirea unor măsuri pentru prevenirea şi combaterea traficului ilicit de substanţe şi metode interzise, atât în scopul protejării sănătăţii populaţiei, cât şi în cel al contracarării fenomenului dopajului în sport. Se încriminează şi se sancţionează producerea, fabricarea, prepararea, transformarea, oferirea, punerea în vânzare, vânzarea, distribuirea, livrarea cu orice titlu, trimiterea, transportul, procurarea, cumpărarea, deţinerea, introducerea sau scoaterea din ţară, precum şi importul-exportul ori alte operaţiuni privind circulaţia, fără drept, a substanţelor şi metodelor interzise de către diferite categorii de persoane.


Proiectul de lege pune un accent deosebit pe combaterea faptelor ce implică minori. Având în vedere că practica de până acum evidenţiază faptul că sălile de culturism şi fitness, care nu sunt organizate ca structuri sportive, reprezintă unul dintre principalele locuri în care se practică comercializarea şi administrarea de substanţe interzise, ţinând cont de faptul că sunt frecventate de un segment larg al populaţiei tinere, prezentul proiect prevede măsuri de control a acestor săli pentru stoparea traficului ilicit de substanţe interzise. În acelaşi timp propune măsuri pentru stabilirea dimensiunii utilizării substanţelor interzise în rândul practicanţilor de sport recreativ.



Actul normativ urmăreşte să stabilească cadrul legal de colaborare între Agenţia Naţională Anti-Doping şi celelalte instituţii publice cu atribuţii în domeniul combaterii şi prevenirii diverselor forme de criminalitate organizată (vamă, structuri ale poliţiei, jandarmeriei, parchetului).            .
În conformitate cu prevederile art. 61 din Regulamentul Camerei Deputaţilor, republicat, cu modificările ulterioare, membrii Comisiei au examinat iniţiativa legislativă susmenţionată în şedinţa din 18 martie 2008.
La lucrările Comisiei au participat, în calitate de invitaţi, din partea Ministerului Justiţiei, domnul Gheorghe Mocuţa – secretar de stat, iar din partea Agenţiei Naţionale Anti-Doping, doamna Graziela Elena Vâjială - preşedinte.
  Din numărul total de 28 membri ai Comisiei juridice, de disciplină şi imunităţi, au participat la dezbateri,        17  deputaţi.
În urma examinării iniţiativei legislative şi a opiniilor exprimate, membrii Comisiei au hotărât, cu unanimitate de voturi, să supună plenului Camerei Deputaţilor, spre dezbatere şi adoptare, proiectul de Lege privind prevenirea şi combaterea traficului ilicit de substanţe şi/sau metode interzise , cu amendamentele admise care sunt redate în ANEXA la prezentul raport.

În raport cu obiectul şi conţinutul său, proiectul de lege face parte din categoria legilor organice. 

                                  PREŞEDINTE,                                                                SECRETAR,

                                  Sergiu ANDON                                                              George BĂEŞU
         Consilier,

    Nicoleta Grecu
ANEXĂ
AMENDAMENTE ADMISE:

	Nr.

crt.
	Text Senat
	Amendamente Comisie

(autorul amendamentului)
	Motivare

	1. 
	Lege privind prevenirea şi combaterea traficului ilicit de substanţe  şi/sau metode interzise
	Lege privind prevenirea şi combaterea traficului ilicit de substanţe  cuprinse în      „ lista interzisă”
Autor : Comisia juridică.


	  Pentru o reglementare corectă şi evitarea confuziei generate de existenţa altor substanţe interzise – drogurile – care sunt reglementate prin Legea nr. 143/2000 privind prevenirea şi combaterea traficului şi consumului ilicit de droguri, cu modificările şi completările ulterioare. 

	2. 
	CAPITOLUL I

Dispoziţii generale
	    Nemodificat.
	

	3. 
	Art.1.-
Prezenta lege reglementează prevenirea şi combaterea traficului ilicit de substanţe şi/sau metode .


	Art.1.- Prezenta lege reglementează prevenirea şi combaterea traficului ilicit de substanţe cuprinse în  „ lista interzisă”, aprobată prin ordin al Preşedintelui Agenţiei Naţionale Anti-Doping.
Autor : Comisia juridică.


	   Pentru punerea în acord cu titlul legii.

	4. 
	Art.2.-
(1)
În cuprinsul prezentei legi sunt aplicabile definiţiile prevăzute la art.3 din Legea nr.227/2006 privind prevenirea şi combaterea dopajului în sport.

(2)
Prin trafic ilicit de substanţe şi/sau metode  se înţelege producerea, fabricarea, prepararea, transformarea, oferirea, distribuirea, punerea în vânzare, vânzarea, cumpărarea, administrarea, transportul, livrarea cu orice titlu, trimiterea, procurarea, deţinerea, introducerea sau scoaterea din ţară, precum importul şi exportul, ori alte operaţiuni privind circulaţia substanţelor şi/sau a metodelor , fără drept.

	Art.2.- (1) În cuprinsul prezentei legi sunt aplicabile dispoziţiile art.3 din Legea nr.227/2006 privind prevenirea şi combaterea dopajului în sport.

    (2) Prin trafic ilicit de substanţe  cuprinse în „ lista interzisă” se înţelege fabricarea, prepararea, transformarea, oferirea, distribuirea, vânzarea, cumpărarea, administrarea, transportul, trimiterea, procurarea, deţinerea, introducerea sau scoaterea din ţară, precum importul şi exportul, ori alte operaţiuni privind circulaţia substanţelor cuprinse în  „ lista interzisă”, fără drept.
Autor : Comisia juridică.


	   Pentru punerea în acord cu titlul legii.

	5. 
	CAPITOLUL II

Consiliul de prevenire şi combatere a traficului ilicit de substanţe

şi/sau metode 


	CAPITOLUL II

Consiliul de prevenire şi combatere a traficului ilicit de substanţe cuprinse în     „ lista interzisă”
Autor : Comisia juridică.


	   Pentru punerea în acord cu titlul legii.

	6. 
	Art.3.-
Pe lângă Agenţia Naţională Anti-Doping se înfiinţează Consiliul de prevenire şi combatere a traficului ilicit de substanţe şi/sau metode , organ consultativ fără personalitate juridică, denumit în continuare Consiliu. 
	Art.3.- Pe lângă Agenţia Naţională         Anti-Doping se înfiinţează Consiliul de prevenire şi combatere a traficului ilicit de substanţe cuprinse în  „ lista interzisă”, organ consultativ fără personalitate juridică, denumit în continuare Consiliul. 

Autor : Comisia juridică.


	   Pentru punerea în acord cu titlul legii.

	7. 
	Art.4.- (1) Consiliul are în componenţă 9 membri, după cum urmează: 

   a)
preşedintele Agenţiei Naţionale Anti-Doping;
   b)
un reprezentant al Inspectoratului General al Poliţiei de Frontieră, desemnat de inspectorul general al Inspectoratului General al Poliţiei de Frontieră;
   c)
un reprezentant al Inspectoratului General al Poliţiei Române, desemnat de inspectorul general al Inspectoratului General al Poliţiei Române;

  d)
un reprezentant al Agenţiei Naţionale Antidrog, desemnat de preşedintele Agenţiei Naţionale Antidrog;

  e)
un reprezentant al Autorităţii Naţionale a  Vămilor, desemnat de vicepreşedintele Agenţiei Naţionale de Administrare Fiscală;
   f)
un reprezentant al Ministerului Public, desemnat de procurorul general al Parchetului de pe lângă Înalta Curte de Casaţie şi Justiţie;
  g)
un reprezentant al Ministerului Sănătăţii Publice, desemnat de ministrul sănătăţii publice;
  h)
un reprezentant al Ministerului Justiţiei, desemnat de ministrul justiţiei;

  i)
un reprezentant al Agenţiei Naţionale pentru Sport, desemnat de preşedintele acesteia din rândul angajaţilor săi.

	 Art.4.- (1) Consiliul are în componenţă 9 membri, după cum urmează: 
a) Nemodificat.
b) un reprezentant al Inspectoratului General al Poliţiei de Frontieră, desemnat de inspectorul general al Inspectoratului General al Poliţiei de Frontieră Române;
c) Nemodificat.
      „ d) preşedintele Agenţiei Naţionale Antidrog;”
e) Nemodificat.

f) Nemodificat.

g) Nemodificat.

h) Nemodificat.

i) Nemodificat.


	      Pentru punerea în acord cu titlul legii.
   Având în vedere implicarea  preşedintelui Agenţiei Naţionale Antidrog în prevenirea şi combaterea traficului şi consumului ilicit de droguri încă din anul 2000, s-a apreciat că experienţa sa este necesară în luarea măsurilor necesare combaterii traficului ilicit de substanţe cuprinse în lista interzisă.

	
	  (2)
Activitatea Consiliului este condusă de un preşedinte care este şi preşedintele Agenţiei Naţionale Anti-Doping. 
  (3)
Mandatul membrilor Consiliului este de 5 ani, cu posibilitatea reînnoirii acestuia, la propunerea instituţiei din care face parte. 

  (4)
Membrii Consiliului sunt obligaţi să respecte secretul profesional şi semnează declaraţii de confidenţialitate şi conflict de interese.

  (5)
Consiliul se întruneşte în şedinţe ordinare trimestriale şi în şedinţe extraordinare ori de câte ori este nevoie, la solicitarea preşedintelui sau a unuia dintre membrii săi. 

   (6)
Convocarea şedinţelor Consiliului se face cu cel puţin 5 zile lucrătoare înainte şi va cuprinde în mod obligatoriu ordinea de zi ce urmează a fi dezbătută şi documentaţia necesară. 

   (7)
Deciziile Consiliului sunt adoptate cu votul a cel puţin două treimi din numărul membrilor săi. 
              -----------------------------
	(2)
 Nemodificat.

 (3)
Mandatul membrilor Consiliului este de 5 ani, cu posibilitatea reînnoirii acestuia o singură dată. 
 (4)
Membrii Consiliului sunt obligaţi să respecte secretul profesional şi să depună  declaraţii de confidenţialitate şi privind conflictul de interese, potrivit legii.

 (5) Consiliul se întruneşte în şedinţe ordinare organizate trimestrial şi în şedinţe extraordinare organizate ori de câte ori este nevoie, la solicitarea preşedintelui.
    (6) Convocarea Consiliului se face cu cel puţin 5 zile lucrătoare înainte de data şedinţei şi va cuprinde în mod obligatoriu ordinea de zi  şi documentaţia necesară. 
   (7) Nemodificat.
  (8) Membrii Consiliului, care participă la şedinţe, beneficiază de o indemnizaţie de şedinţă în cuantum de 20% din indemnizaţia lunară a preşedintelui. Totalul sumelor cuvenite unui membru al Consiliului, ca urmare a participării la şedinţe, nu poate depăşi într-o lună 20% din indemnizaţia lunară a preşedintelui.
Autor : Comisia juridică.

	     Având în vedere implicarea membrilor Consiliului în stabilirea strategiei în domeniul prevenirii şi combaterii traficului ilicit de substanţe cuprinse în  „ lista interzisă , activitate ce presupune asumarea anumitor riscuri precum şi a confidenţialităţii, apreciem oportună remunerarea acestora.

	8. 
	Art.5.-
(1)
Mandatul membrilor Consiliului încetează înainte de termen în următoarele situaţii: 
a)
renunţarea la calitatea de membru; 

b)
transferul în cadrul altei autorităţi sau instituţii publice; 

c)
retragerea mandatului unui membru de către autoritatea sau instituţia publică care l-a desemnat;
d)
deces. 

  (2)
În cazul în care intervine una din situaţiile prevăzute la alin.(1) se desemnează un nou membru, al cărui mandat durează până la expirarea mandatului celui în locul căruia a fost numit. 
	Art.5.- (1) Calitatea de membru al Consiliului încetează înainte de termen, în urma retragerii mandatului de către instituţia publică care l-a desemnat sau prin deces.
(2) În cazul prevăzut la alin. (1) autorităţile prevăzute la art. 4 alin. (1) desemnează un nou reprezentant, al cărui mandat durează până la expirarea mandatului celui în locul căruia a fost numit.
Autor : Comisia juridică.

	   Pentru claritatea textului.

	9. 
	Art.6.-
Consiliul îndeplineşte următoarele atribuţii:
  a)
analizează măsurile sau operaţiunile convenite reciproc între instituţiile şi autorităţile publice cu atribuţii în domeniul prevenirii şi combaterii traficului ilicit de substanţe şi/sau metode , în scopul identificării disfuncţionalităţilor intervenite în aplicarea acestora  şi al formulării de propuneri pentru eliminarea lor;

  b)
propune armonizarea, actualizarea şi adaptarea legislaţiei în domeniu cu reglementările internaţionale, pe baza datelor privind amploarea şi caracteristicile naţionale ale traficului ilicit de substanţe şi/sau metode ;
  c)
întocmeşte raportul anual privind evoluţia şi nivelul traficului ilicit de substanţe şi/sau metode , pe care Agenţia Naţională Anti-Doping îl înaintează Guvernului şi organismelor internaţionale abilitate să asigure aplicarea prevederilor convenţiilor internaţionale, în conformitate cu acordurile semnate de România.
	  Art.6.-
Consiliul îndeplineşte următoarele atribuţii:
  a) analizează măsurile sau operaţiunile convenite de către instituţiile şi autorităţile publice cu atribuţii în domeniul prevenirii şi combaterii traficului ilicit de substanţe cuprinse în „lista interzisă”, în scopul identificării disfuncţionalităţilor intervenite în aplicarea acestora şi al formulării de propuneri pentru eliminarea lor;
   b)
propune armonizarea, actualizarea şi adaptarea legislaţiei în domeniu cu reglementările internaţionale, pe baza datelor privind amploarea şi caracteristicile naţionale ale traficului ilicit de substanţe cuprinse în „lista interzisă;

c) întocmeşte raportul anual privind evoluţia şi nivelul traficului ilicit de substanţe cuprinse în „lista interzisă”, pe care Agenţia Naţională Anti-Doping îl înaintează Guvernului şi organismelor internaţionale abilitate să asigure aplicarea prevederilor convenţiilor internaţionale, în conformitate cu acordurile semnate de România.

Autor : Comisia juridică.
	   Pentru punerea în acord cu titlul legii.

	10. 
	    Art.7.-
Formaţiunile centrale specializate în prevenirea şi combaterea traficului şi a consumului ilicit de droguri din cadrul Inspectoratului General al Poliţiei Române, al Inspectoratului General al Poliţiei de Frontieră Române şi al Autorităţii Naţionale a Vămilor transmit, în termen rezonabil, Agenţiei Naţionale Anti-Doping, la solicitarea acesteia, date în legătură cu prevenirea şi combaterea traficului ilicit de substanţe şi/sau metode , în conformitate cu atribuţiile acestora, necesare întocmirii raportului către Guvern şi către organisme internaţionale, cu privire la evoluţia şi nivelul traficului şi al consumului de substanţe şi/sau metode  în România, precum şi cele necesare elaborării de studii, sinteze şi analize pentru fundamentarea politicilor şi strategiilor de răspuns în lupta anti-doping.
	Art. 7 - Inspectoratul General al Poliţiei Române, Inspectoratul General al Poliţiei de Frontieră Române şi Autoritatea Naţională a Vămilor transmit,  prin formaţiunile centrale specializate în prevenirea şi combaterea traficului şi consumului ilicit de droguri, în termen rezonabil, Agenţiei Naţionale Anti-Doping, la solicitarea acesteia, date în legătură cu prevenirea şi combaterea traficului ilicit de substanţe cuprinse în „lista interzisă” , în conformitate cu atribuţiile acestora.

Autor : Comisia juridică.


	  Pentru o reglementare concisă în domeniu. 

	11. 
	CAPITOLUL III

Măsuri speciale privind combaterea traficului ilicit de substanţe

şi/sau metode  în sălile de culturism sau de fitness


	CAPITOLUL III

Măsuri speciale privind combaterea traficului ilicit de substanţe cuprinse în „lista interzisă” în sălile de culturism

 şi de fitness

Autor : Comisia juridică.
	   Pentru punerea în acord cu titlul legii.

	12. 
	    Art.8.- (1)
Personalul specializat din cadrul Agenţiei Naţionale Anti-Doping are dreptul să verifice modul în care se desfăşoară activitatea în sălile de culturism sau de fitness din punctul de vedere al reglementărilor în vigoare.
   (2)
 Agenţia Naţională Anti-Doping are dreptul să efectueze teste doping în rândul practicanţilor de culturism sau de fitness, cu scopul stabilirii dimensiunii utilizării substanţelor  în sportul recreativ.
  (3)
Testarea doping prevăzută la alin.(2) se efectuează numai cu acordul expres, în scris, al practicantului de culturism sau de fitness şi cu respectarea principiului confidenţialităţii datelor acestuia.

	   Art. 8. – (1) Personalul împuternicit din cadrul Agenţiei Naţionale Anti-Doping are dreptul să verifice dacă activitatea în sălile de culturism şi de fitness se desfăşoară potrivit reglementărilor prezentei legi.

   (2) Agenţia Naţională Anti-Doping are dreptul să efectueze teste doping în rândul practicanţilor de culturism şi de fitness, cu scopul stabilirii gradului de utilizare a substanţelor cuprinse în „lista interzisă” în sportul recreativ.
Autor : Comisia juridică.
   (3). Nemodificat.
	   Pentru o reglementare concisă în domeniu.

	13. 
	Art.9.- (1)
Desfăşurarea activităţii în sălile de culturism sau de fitness se poate realiza numai după obţinerea certificatului de funcţionare din punctul de vedere al reglementărilor anti-doping, emis de către Agenţia Naţională Anti-Doping.
(2)
Certificatul de funcţionare prevăzut la alin.(1) nu poate fi eliberat sau, dacă a fost eliberat, este retras de drept, în cazul în care în sălile de culturism sau de fitness se comercializează substanţe .
   (3)
 Modul şi condiţiile de eliberare şi retragere ale certificatului prevăzut la alin. (1) se stabilesc prin norme metodologice aprobate prin hotărâre a Guvernului.
   (4)
În termen de 6 luni de la intrarea în vigoare a normelor metodologice prevăzute la alin.(3), sălile de culturism şi de fitness au obligaţia de a solicita eliberarea certificatului de funcţionare prevăzut la alin.(1).
	   Art. 9. - (1) Activitatea în  sălile de culturism sau de fitness se desfăşoară numai după obţinerea certificatului de funcţionare din punct de vedere al reglementărilor anti-doping, emis de către Agenţia Naţională Anti-Doping.
(2)
Certificatul de funcţionare prevăzut la alin.(1) nu poate fi eliberat sau, dacă a fost eliberat, este retras de drept, în cazul în care în sălile de culturism şi de fitness se comercializează substanţe cuprinse în „lista interzisă.
Autor : Comisia juridică.

     (3) Nemodificat.
     (4) Nemodificat.

   (5) Pentru eliberarea certificatului, prevăzut la alin. (1) , se percepe, potrivit legii, o taxă al cărei cuantum se stabileşte prin ordin al preşedintelui Agenţiei Naţionale     Anti-Doping, sumele astfel obţinute constituindu-se venituri proprii.
Autor : Comisia juridică.

	   Pentru punerea în acord cu titlul legii.
   Taxa este necesară pentru acoperirea costurilor ocazionate de analiza documentaţiei, a deplasărilor în teritoriu pentru controlul situaţiei de fapt, precum şi a costurilor de elaborare şi tipărire a certificatelor eliberate.


	14. 
	
	   Art. 10 - (1) În scopul asigurării exercitării în teritoriu a competenţelor prevăzute de lege, se înfiinţează 8 Oficii zonale pentru prevenirea şi combaterea traficului ilicit de substanţe cuprinse în „lista interzisă”, dintre care unul în municipiul Bucureşti, denumite în continuare oficii, compartimente fără personalitate juridică, în structura Agenţiei Naţionale Anti-Doping.

(2) Sediile oficiilor, competenţa teritorială precum şi atribuţiile acestora se stabilesc prin ordin al preşedintelui Agenţiei Naţionale Anti-Doping.

(3) Agenţia Naţională Anti-Doping poate prelua în administrare, în condiţiile legii, terenuri, spaţii şi bunuri necesare desfăşurării activităţii oficiilor sau activitatea acestora se poate desfăşura în spaţii închiriate în condiţiile legii.
Autor : Comisia juridică.
	    În vederea implementării prevederilor prezentului proiect se impune suplimentarea numărului de posturi al Agenţiei Naţionale Anti-Doping, cu personal specializat în combaterea traficului ilicit de substanţe cuprinse în lista interzisă.

Crearea unor structuri zonale va asigura realizarea unui control eficient la nivelul teritoriului.

	15. 
	
	Art. 11. – (1) Statul de funcţii, structura posturilor pe oficii precum şi încadrarea personalului se fac potrivit prevederilor legale în vigoare. 

(2) Salarizarea personalului oficiilor se realizează în conformitate cu prevederile legale aplicabile personalului din cadrul Agenţiei Naţionale Anti-Doping. 

(3) Numărul maxim de posturi pentru fiecare oficiu este de 3, cu excepţia celui organizat în  municipiul Bucureşti unde numărul maxim de posturi este de 9, cu posibilitatea redistribuirii acestora în funcţie de nevoile la nivel de teritoriu şi pentru eficientizarea activităţii proprii. 

(4) Atribuţiile, sarcinile şi răspunderile personalului încadrat în oficii se stabilesc prin fişa postului.
Autor : Comisia juridică.

	  Pentru punerea în acord cu dispoziţiile art. 10.

	16. 
	CAPITOLUL IV

Sancţionarea traficului ilicit de substanţe şi/sau metode 


	CAPITOLUL IV

Sancţiuni
    Autor : Comisia juridică.

	    Pentru o reglementare precisă.

	17. 
	
Art.10.-
Producerea, fabricarea, prepararea, transformarea, oferirea, punerea în vânzare, vânzarea, distribuirea, livrarea cu orice titlu, trimiterea, transportul, procurarea, cumpărarea, deţinerea ori alte operaţiuni privind circulaţia substanţelor şi/sau metodelor , cu excepţia steroizilor anabolici sintetici, a testosteronului şi a derivaţilor săi, a eritropoietinei, a hormonilor de creştere şi a substanţelor chimice care sporesc producerea naturală şi eliberarea de testosteron sau de hormoni de creştere, fără drept, constituie contravenţie şi se sancţionează cu amendă de la 7.500 de lei la 15.000 de lei.
	  Art.12.- Fabricarea, prepararea, transformarea, oferirea, vânzarea, distribuirea, trimiterea, transportul, procurarea, cumpărarea, deţinerea ori alte operaţiuni privind circulaţia substanţelor cuprinse în „lista interzisă”, cu excepţia steroizilor anabolici sintetici, a testosteronului şi a derivaţilor săi, a eritropoietinei, a hormonilor de creştere şi a substanţelor chimice care sporesc producerea naturală şi eliberarea de testosteron sau de hormoni de creştere, fără drept, constituie contravenţie şi se sancţionează cu amendă de la 7.500 de lei la 15.000 de lei.
Autor : Comisia juridică.

	 Pentru punerea în acord cu titlul legii.

 Prin renumerotare, articolul 10 va deveni art. 12 



	18. 
	Art.11.- Comercializarea în sălile de culturism sau de fitness de substanţe , cu excepţia steroizilor anabolici sintetici, a testosteronului şi a derivaţilor săi, a eritropoietinei, a hormonilor de creştere şi a substanţelor chimice care sporesc producerea naturală şi eliberarea de testosteron sau de hormoni de creştere, constituie contravenţie şi se sancţionează cu amendă de la 10.000 de lei la 25.000 de lei.
	Art.13.- Comercializarea în sălile de culturism şi de fitness a substanţelor cuprinse în „lista interzisă”, cu excepţia steroizilor anabolici sintetici, a testosteronului şi a derivaţilor săi, a eritropoietinei, a hormonilor de creştere şi a substanţelor chimice care sporesc producerea naturală şi eliberarea de testosteron sau de hormoni de creştere, constituie contravenţie şi se sancţionează cu amendă de la 10.000 de lei la 25.000 de lei.
Autor : Comisia juridică.

	  Pentru punerea în acord cu titlul legii. 
  Prin renumerotare, articolul 11 va deveni art. 13. 



	19. 
	    Art.12.- (1) Desfăşurarea activităţii în cadrul sălilor de culturism sau de fitness fără certificatul de funcţionare prevăzut la art. 9 alin.(1) constituie contravenţie şi se sancţionează cu amendă de la 5.000 de lei la 15.000 de lei.
(2)
Odată cu aplicarea sancţiunii amenzii contravenţionale, agentul constatator poate dispune, ca sancţiune complementară, suspendarea activităţii sălii de culturism sau de fitness o singură dată, pe o durată de cel mult 6 luni. 
	   Art. 14. – (1) Nemodificat.
   (2) Pe lângă aplicarea sancţiunii amenzii contravenţionale, agentul constatator poate dispune, ca sancţiune complementară, suspendarea activităţii sălii de culturism sau de fitness  pe o durată de cel mult 6 luni.
Autor : Comisia juridică.

	  Prin renumerotare, articolul 12 va deveni art. 14. 



	20. 
	
Art.13.-
(1)
Constatarea contravenţiilor şi aplicarea sancţiunilor se fac de către personalul anume împuternicit din cadrul Agenţiei Naţionale Anti-Doping.

  (2) Contravenţiilor prevăzute la art.10-12 le sunt aplicabile dispoziţiile Ordonanţei Guvernului nr.2/2001 privind regimul juridic al contravenţiilor, aprobată cu modificări şi completări prin Legea nr.180/2002, cu modificările şi completările ulterioare.
	Art.15.-
(1) Nemodificat. 
„(2) Agenţia Naţională Anti-Doping reţine un procent de 35% din sumele încasate pentru bugetul de stat, reprezentând amenzi, ca urmare a controlului, ce se virează la fondul de stimulente constituit în baza prevederilor Legii nr. 227/2006.

   (3) Contravenţiilor prevăzute la    art.12-14 le sunt aplicabile dispoziţiile Ordonanţei Guvernului nr.2/2001 privind regimul juridic al contravenţiilor, aprobată cu modificări şi completări prin Legea nr.180/2002, cu modificările şi completările ulterioare.” 
Autor : Comisia juridică.

	    Prin renumerotare, articolul 13 va deveni art. 15.

  Pentru respectarea  normelor de tehnică legislativă. 


	21. 
	   Art.14.- Producerea, fabricarea, prepararea, transformarea, oferirea, punerea în vânzare, vânzarea, distribuirea, livrarea cu orice titlu, trimiterea, transportul, procurarea, cumpărarea, deţinerea de steroizi anabolici sintetici, de testosteron şi de derivaţi ai săi, de eritropoietină, de hormoni de creştere şi de substanţe chimice care sporesc producerea naturală şi eliberarea de testosteron sau de hormoni de creştere, fără drept, se pedepseşte cu închisoare de la unu la 3 ani sau cu amendă de la 5.000 de lei la 25.000 de lei.


	   Art.16.-
Fabricarea, prepararea, transformarea, oferirea, vânzarea, distribuirea, trimiterea, transportul, procurarea, cumpărarea, deţinerea de steroizi anabolici sintetici, de testosteron şi de derivaţi ai săi, de eritropoietină, de hormoni de creştere şi de substanţe chimice care sporesc producerea naturală şi eliberarea de testosteron sau de hormoni de creştere, fără drept, se pedepseşte cu închisoare de la unu la 3 ani sau cu amendă de la 5.000 de lei la 25.000 de lei.
Autor : Comisia juridică.

	    Prin renumerotare, articolul 14 va deveni art. 16.



	22. 
	Art.15.- (1)
Introducerea sau scoaterea din ţară, precum şi importul sau exportul de substanţe , fără drept, se pedepsesc cu închisoare de la unu la 3  ani sau cu amendă de la 4.000 de lei la 15.000 de lei.
(2)
Introducerea sau scoaterea din ţară, precum şi importul ori exportul de steroizi anabolici sintetici, de testosteron şi de derivaţi ai săi, de hormoni de creştere şi de substanţe chimice care sporesc producerea şi eliberarea de testosteron sau de hormoni de creştere, se pedepsesc cu închisoare de la 2 la 5 ani sau cu amendă de la 5.000 de lei la 25.000 de lei.
	    Art.17. – (1)
Introducerea sau scoaterea din ţară, precum şi importul sau exportul de substanţe cuprinse în „lista interzisă”,, fără drept, se pedepsesc cu închisoare de la unu la 3  ani sau cu amendă de la 4.000 de lei la 15.000 de lei.
Autor : Comisia juridică.
   (2) Nemodificat.


	    Prin renumerotare, articolul 15 va deveni art. 17.



	23. 
	
Art.16.-
Dacă faptele prevăzute la art.14 au avut ca urmare moartea victimei, pedeapsa este închisoarea de la 10 la 20 de ani şi interzicerea unor drepturi. 

	   Art. 16. – Se elimină. 
Autor : Comisia juridică.

	

	24. 
	Art.17.- (1)
Tentativa la infracţiunile prevăzute la art.14 şi 15 se pedepseşte. 
(2)
Se consideră tentativă şi producerea sau procurarea mijloacelor ori instrumentelor, precum şi luarea de măsuri în vederea comiterii infracţiunilor prevăzute la art.14 şi 15.
	    Art.18. – (1)
Tentativa la infracţiunile prevăzute la art.16 şi 17 se pedepseşte. 
(2)
Se consideră tentativă şi producerea sau procurarea mijloacelor ori instrumentelor, precum şi luarea de măsuri în vederea comiterii infracţiunilor prevăzute la art.16 şi 17.
Autor : Comisia juridică.

	    Prin renumerotare, articolul 17 va deveni art. 18.

  Pentru respectarea  normelor de tehnică legislativă. 



	25. 
	  Art.18.-(1)
Cu privire la infracţiunile cuprinse în prezentul capitol, constituie circumstanţe agravante următoarele situaţii: 
  a)
săvârşirea faptei de către o persoană care are, potrivit prezentei legi, atribuţii în prevenirea şi combaterea dopajului; 

 b)
oferirea, prescrierea, administrarea de substanţe şi/sau metode  unui minor; 
 c)
săvârşirea faptei de către o persoană care îndeplineşte o funcţie ce implică exerciţiul autorităţii publice, iar fapta a fost săvârşită în exercitarea acestei funcţii.
 (2) Dacă infracţiunile prevăzute în prezentul capitol sunt săvârşite în condiţiile vreuneia dintre circumstanţele agravante prevăzute la alin.(1), maximul special al pedepselor se majorează cu o treime.

	   „Art. 19. - (1) Pentru infracţiunile cuprinse în prezentul capitol, constituie circumstanţe agravante următoarele situaţii:
  a) Nemodificat.
b)
oferirea, prescrierea, administrarea de substanţe cuprinse în „lista interzisă” unui minor; 
 c) săvârşirea faptei de către o persoană care îndeplineşte o funcţie ce implică exerciţiul autorităţii de stat, iar fapta a fost săvârşită în exercitarea acestei funcţii.”

Autor : Comisia juridică.
   (2) Nemodificat.

	    Prin renumerotare, articolul 18 va deveni art. 19.

   Pentru punerea în acord cu titlul legii.

	26. 
	    Art.19.- Nu se pedepseşte persoana care, înainte de începerea urmăririi penale, denunţă autorităţilor competente participarea sa la o asociere sau înţelegere în vederea comiterii uneia dintre infracţiunile prevăzute în prezentul capitol, permiţând astfel identificarea şi tragerea la răspundere penală a celorlalţi participanţi. 

	   Art.20.- Nemodificat.

	   Prin renumerotare, articolul 19 va deveni art. 20.



	27. 
	
Art.20.-
Persoana care a comis una dintre infracţiunile prevăzute în prezentul capitol şi care, în timpul urmăririi penale, denunţă şi facilitează identificarea şi tragerea la răspundere penală a altor persoane care au săvârşit infracţiuni prevăzute în prezentul capitol, beneficiază de reducerea la jumătate a limitelor pedepsei prevăzute de lege.
	   Art.21.- Nemodificat.

	   Prin renumerotare, articolul 20 va deveni art. 21.



	28. 
	Art.21.-
(1)
Substanţele  şi alte bunuri care au făcut obiectul faptelor prevăzute în prezentul capitol se confiscă, iar dacă acestea nu se găsesc, contravenientul sau condamnatul este obligat la plata echivalentului lor în bani. 

(2)
Se confiscă, de asemenea, banii, valorile sau orice alte bunuri dobândite prin valorificarea substanţelor  şi/sau  a bunurilor prevăzute la alin.(1). 

(3)
Sumele rezultate din valorificarea bunurilor confiscate şi banii confiscaţi, potrivit alin.(1) şi (2), se constituie venituri la bugetul de stat şi se evidenţiază în cont separat în bugetul de stat. 
	 „Art.22.- (1)
Substanţele cuprinse în „lista interzisă”  şi alte bunuri care au făcut obiectul faptelor prevăzute în prezentul capitol se confiscă, iar dacă acestea nu se găsesc, contravenientul sau condamnatul este obligat la plata echivalentului lor în bani. 
   (2) Se confiscă, de asemenea, banii, valorile sau orice alte bunuri dobândite prin valorificarea substanţelor cuprinse în „lista interzisă” şi a bunurilor prevăzute la alin.(1).”
Autor : Comisia juridică.
  (3). -  Nemodificat.

	    Prin renumerotare, articolul 21 va deveni art. 22.

   Pentru punerea în acord cu titlul legii.

	29. 
	Art.22.-(1 )Substanţele  confiscate se distrug. Păstrarea de probe este obligatorie.

(2)
Distrugerea substanţelor  se efectuează periodic, prin incinerare sau prin alte mijloace adecvate, de o societate comercială autorizată, în prezenţa unei comisii formate din reprezentanţi ai Consiliului.

(3)
Cheltuielile ocazionate de distrugerea substanţelor  se suportă de proprietar sau de persoana de la care au fost ridicate.

(4)
Procedura de distrugere a substanţelor  confiscate, prevăzute la alin.(1), se va stabili prin norme metodologice aprobate prin hotărâre a Guvernului.
	„Art.23.-(1 )Substanţele cuprinse în „lista interzisă” confiscate se distrug. Păstrarea de probe este obligatorie.

   (2) Distrugerea substanţelor cuprinse în „lista interzisă” se efectuează periodic, prin incinerare sau prin alte mijloace adecvate, de către o societate comercială autorizată, în prezenţa unei comisii formate din reprezentanţi ai Consiliului.”

(3)
Cheltuielile ocazionate de distrugerea substanţelor cuprinse în „lista interzisă” se suportă de proprietar sau de persoana de la care au fost ridicate.

(4)
Procedura de distrugere a substanţelor cuprinse în „ lista interzisă” confiscate, prevăzute la alin.(1), se va stabili prin norme metodologice aprobate prin hotărâre a Guvernului.
Autor : Comisia juridică.
	    Prin renumerotare, articolul 22 va deveni art. 23.

   Pentru punerea în acord cu titlul legii.

	30. 
	  Art.23.-
În cazul în care substanţele descoperite pe parcursul controlului doping intră şi sub incidenţa Legii nr.143/2000 privind prevenirea şi combaterea traficului şi consumului ilicit de droguri, cu modificările şi completările ulterioare, sau a Ordonanţei de urgenţă a Guvernului nr.121/2006 privind regimul juridic al precursorilor de droguri, aprobată cu modificări prin Legea nr.186/2007, Agenţia are obligaţia de a înştiinţa de îndată organele de urmărire penală competente, precum şi Agenţia Naţională Antidrog, regimul sancţionator aplicabil fiind cel prevăzut în aceste acte normative.
	  „Art. 24. – În cazul în care substanţele descoperite pe parcursul controlului intră şi sub incidenţa Legii nr. 143/2000 privind prevenirea şi combaterea traficului şi consumului ilicit de droguri, cu modificările şi completările ulterioare, sau a Ordonanţei de Urgenţă a Guvernului nr. 121/2006 privind regimul juridic al precursorilor de droguri, aprobată cu modificări prin Legea nr. 186/2007, Agenţia Naţională Anti-Doping are obligaţia de a înştiinţa de îndată organele de urmărire penală competente, precum şi Agenţia Naţională Antidrog, regimul sancţionator aplicabil fiind cel prevăzut în aceste acte normative.”
Autor : Comisia juridică.

	    Prin renumerotare, articolul 23 va deveni art. 24.



	31. 
	CAPITOLUL V
Dispoziţii finale
	    Nemodificat.

	

	32. 
	  Art.24.-
În termen de 60 de zile de la data intrării în vigoare a prezentei legi, la propunerea Agenţiei Naţionale Anti-Doping, Guvernul va adopta normele metodologice prevăzute la art.9 alin.(3) şi art.22 alin.(4).
	   Art.25.-
În termen de 60 de zile de la data intrării în vigoare a prezentei legi, la propunerea Agenţiei Naţionale Anti-Doping, Guvernul va adopta normele metodologice prevăzute la art.9 alin.(3) şi art.23 alin.(4).
Autor : Comisia juridică.
	    Prin renumerotare, articolul 24 va deveni art. 25.

  Pentru respectarea  normelor de tehnică legislativă. 



	33. 
	
	   „Art. 26. – În vederea îndeplinirii prevederilor art. 10 şi 11, se suplimentează numărul maxim de posturi prevăzut în Hotărârea Guvernului nr. 1.522/2006 privind aprobarea structurii organizatorice şi a Regulamentului de organizare şi funcţionare ale Agenţiei Naţionale Anti-Doping, publicată în Monitorul Oficial al României, Partea I, nr. 911 din 9 noiembrie 2006, cu un număr de 30 posturi şi se va suplimenta bugetul Cancelariei Primului – Ministru alocat pe anul 2008, de la Fondul de rezervă bugetară la dispoziţia Guvernului, prevăzut în bugetul de stat pe anul 2008, la capitolul bugetar 67.01 – Cultură, recreere şi religie, titlul 51 – Transferuri între unităţi ale administraţiei publice, pentru Agenţia Naţională Anti-Doping, conform prevederilor legale în vigoare.”

Autor : Comisia juridică.

	

	34. 
	Art.25.- Dispoziţiile capitolului IV din prezenta lege se completează în mod corespunzător cu dispoziţiile Legii nr.227/2006.

	  Art.27.- Nemodificat.
	Prin renumerotare, articolul 25 va deveni art. 26.



	35. 
	Art.26.- La data intrării în vigoare a prezentei legi, se abrogă art.42 alin.(1) din Legea nr.227/2006 privind prevenirea şi combaterea dopajului în sport, publicată în Monitorul Oficial al României, Partea I, nr.518 din 15 iunie 2006.
	  Art.28.- Nemodificat.
	Prin renumerotare, articolul 26 va deveni art. 28.

